Πρόταση ΚΑΝΟΝΙΣΜΟΥ ΤΟΥ ΣΥΜΒΟΥΛΙΟΥ για το άνοιγμα, υπό μορφή αυτόνομου μέτρου, δασμολογικής ποσόστωσης για την εισαγωγή βοείου κρέατος υψηλής ποιότητας

(υποβληθείσα από την Επιτροπή)

ΑΙΤΙΟΛΟΓΙΚΗ ΕΚΘΕΣΗ

Συμφέρον της Κοινότητας είναι η ανάπτυξη αρμονικών εμπορικών σχέσεων συναλλαγών με τις τρίτες χώρες. Ορισμένες από τις χώρες που επωφελούνται από τις ρυθμίσεις για το βόειο κρέας υψηλής ποιότητας αντιμετώπιζαν σοβαρή οικονομική και κοινωνική κρίση.

Για το λόγο αυτό προτείνεται το άνοιγμα μιας πρόσθετης ποσόστωσης για την εισαγωγή βόειου κρέατος υψηλής ποιότητας με μειωμένους δασμούς επί ένα ορισμένο χρονικό διάστημα, με στόχο τη χορήγηση ειδικής βοήθειας σε περιπτώσεις μεγάλων δυσκολιών, που θα είναι προς το συμφέρον τόσο των προμηθευτών όσο και των καταναλωτών.

Η ειδική ζήτηση για βόειο κρέας υψηλής ποιότητας αυξάνεται σημαντικά στην Κοινότητα. Η αγορά βόειου κρέατος γίνεται τώρα πιο σταθερή και φθάνει τα πριν την κρίση της ΣΕΒ επίπεδα.

Συνεπώς, η Επιτροπή προτείνει το άνοιγμα μιας αυτόνομης δασμολογικής ποσόστωσης κατά πάντων ύψους 10 000 τόνων νωπού, διατηρημένου με απλή ψύξη ή κατεψυγμένου βοείου κρέατος υψηλής ποιότητας με δασμό ύψους 20% επί της αξίας. Το μέτρο αυτό θα ισχύει από την 1η Ιουλίου 2002 μέχρι τις 30 Ιουνίου 2003.

Για να δοθούν εγγυήσεις όσον αφορά την ίση και συνεχή πρόσβαση όλων των οικείων φορέων της Κοινότητας στην εν λόγω ποσόστωση, πρέπει να διασφαλιστεί ο κατάλληλος έλεγχος της ποσόστωσης. Για το σκοπό αυτό η χρησιμοποίηση της ποσόστωσης πρέπει να βασιστεί στην υποβολή ενός πιστοποιητικού γνησιότητας που θα εγγυάται το είδος και την καταγωγή των προϊόντων.

2002/0094 (ACC)

Πρόταση ΚΑΝΟΝΙΣΜΟΥ ΤΟΥ ΣΥΜΒΟΥΛΙΟΥ για το άνοιγμα, υπό μορφή αυτόνομου μέτρου, δασμολογικής ποσόστωσης για την εισαγωγή βοείου κρέατος υψηλής ποιότητας

ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας και ιδίως το άρθρο 133,

την πρόταση της Επιτροπής [1],

[1] ΕΕ C ... της ..., σ. ...

Εκτιμώντας τα εξής:

(1) Λαμβανομένου υπόψη του ενδιαφέροντος της Κοινότητας, για την ανάπτυξη αρμονικών εμπορικών σχέσεων με τις τρίτες, χώρες και των μεγάλων οικονομικών και κοινωνικών προβλημάτων που αντιμετωπίζουν ορισμένες από αυτές πρέπει να θεσπιστούν διατάξεις για το άνοιγμα, υπό μορφή αυτόνομου μέτρου, κοινοτικής δασμολογικής ποσόστωσης για την εισαγωγή 10 000 τόνων νωπού, διατηρημένου με απλή ψύξη ή κατεψυγμένου βοείου κρέατος υψηλής ποιότητας.

(2) Η αγορά βοείου κρέατος έχει αρχίσει να σταθεροποιείται. Στην Κοινότητα αυξάνεται η ζήτηση κρέατος και ειδικά βοείου κρέατος υψηλής ποιότητας. Μια πρόσθετη ποσόστωση για την εισαγωγή βοείου κρέατος υψηλής ποιότητας με μειωμένους δασμούς θα είναι προς το συμφέρον τόσο των καταναλωτών όσο και των προμηθευτών.

(3) Πρέπει να διασφαλιστεί η ίση και συνεχής πρόσβαση όλων των σχετικών φορέων της Κοινότητας στην ποσόστωση καθώς και ο κατάλληλος έλεγχός της. Για το σκοπό αυτό η χρησιμοποίηση της ποσόστωσης πρέπει να βασιστεί στην υποβολή πιστοποιητικού γνησιότητας που εγγυάται το είδος και την καταγωγή των προϊόντων.

(4) Σύμφωνα με το άρθρο 32 του κανονισμού (ΕΚ) αριθ. 1254/1999 του Συμβουλίου της 17ης Μαΐου 1999 σχετικά με την κοινή οργάνωση της αγοράς στον τομέα του βοείου κρέατος [2] η Επιτροπή διαχειρίζεται τις δασμολογικές ποσοστώσεις για τα προϊόντα που καλύπτει ο παρών κανονισμός σύμφωνα με τους λεπτομερείς κανόνες που εγκρίθηκαν με τη διαδικασία που προβλέπεται στο άρθρο 43 του κανονισμού (ΕΚ) αριθ. 1254/1999.

[2] ΕΕ L 160 της 26.6.1999, σ. 21. Κανονισμός που τροποποιήθηκε τελευταία με τον κανονισμό (ΕΚ) αριθ. 2345/2001 της Επιτροπής (ΕΕ L 315 της 1.12.2001, σ. 29).

ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:

Άρθρο 1

1. Ανοίγεται ετήσια κοινοτική δασμολογική ποσόστωση για την εισαγωγή 10 000 τόνων, που εκφράζονται σε βάρος του προϊόντος, νωπού, διατηρημένου με απλή ψύξη ή κατεψυγμένου βοείου κρέατος υψηλής ποιότητας που υπάγεται στους κωδικούς ΣΟ 0201 3000, 0202 3090, 0206 1095 και 0206 2991 του Κοινού Δασμολογίου.

2. Ο δασμός που επιβάλλεται στην ποσόστωση ανέρχεται στο 20% της αξίας.

3. Η ποσόστωση θα ισχύει από την 1η Ιουλίου 2002 έως τις 30 Ιουνίου 2003.

Άρθρο 2

Οι λεπτομέρειες κανόνες του παρόντος κανονισμού που εγκρίθηκαν σύμφωνα με τη διαδικασία που προβλέπεται στο άρθρο 43 του κανονισμού (ΕΚ) αριθ. 1254/1999 περιλαμβάνουν διατάξεις ώστε η χρησιμοποίηση της ποσόστωσης που αναφέρεται στο άρθρο 1 να υπόκειται στην υποβολή πιστοποιητικού γνησιότητας που εγγυάται το είδος και την καταγωγή των προϊόντων.

Άρθρο 3

Ο παρών κανονισμός αρχίζει να ισχύει τρεις ημέρες μετά τη δημοσίευσή του στην Επίσημη Εφημερίδα των Ευρωπαϊκών Κοινοτήτων.

Ο παρών κανονισμός είναι δεσμευτικές ως προς όλα τα μέρη του και ισχύει άμεσα σε κάθε κράτος μέλος.

Βρυξέλλες,

Για το Συμβούλιο

Ο Πρόεδρος

>ΘΕΣΗ ΠIΝΑΚΑ>